"Setswana Puo ya Gae (HL)/P2 17 DBE/Ngwanaitseele 2022 NSC POTSO 12: POTSO YA TLHAMO NTLHOMOLE MMUTLWA – OM Lobelo Botlhoko ga bo ke bo nnela ruri mo mothong, e bile yo o simololang ka botlhoko o feleletsa ka monate. Tsibogela tlhagiso e, o ikaegile ka moanelwa Matsetseleko le ditiragalo tsa padi ya Ntlhomole Mmutlwa. Boleele jwa tlhamo ya gago e nne mafoko a a ka nnang 400–450. [25] POTSO 13: DIPOTSO TSE DIKHUTSHWANE NTLHOMOLE MMUTLWA – OM Lobelo Buisa nopolo e e latelang, mme o arabe dipotso. NOPOLO D Mma, ke ne ka tlhabiwa ke mmutlwa mo lonaong ka nako e rre a neng a nkgarakgatsha ka yona. Ke ne ka go kopa gore o ntlhomole, mme wa ntshega lonao. Selo se se dirileng gore ke tshabe fa gae fa, ke ka ntlha ya fa lonao lwa me lo ne lo le makgasa e bile lo tshologa madi, ka jalo, ke ne ka tshaba e le go batla motlhomodi le go fodisa lonao lwa me. Ke ne ka tshepa thata gore ke wena yo o ka ntlhomolang 5 mmutlwa, mme rre o ne a go kgoreletsa gore o ntlhomole. Seo ke sone se se neng sa dira gore o relele, mme o ntshege lonao. 'Ka jaanong rre e le yo, a robetse fa, ga ke bone go le mongwe yo o ka go kgoreletsang gore o ntlhomole mmutlwa le go nthoba letsadi le ke sa bolong go tsamaya ka lona.' Matsetseleko o ne a wetsa jalo, pelo ya gagwe e mo eme mo 10 mometsong e kete e ka tloga ya mmeta le go mo hupetsa mowa. Mosadimogolo Kelogile o ne a simolala go keleketla dikeledi ka iketlo, maikutlo a gagwe a simolola go boela kwa morago, a gopola dilo tsotlhe tse Kgori o neng a di dira morwae le ena Kelogile ka sebele. Kelogile o ne a bone tsotlhe tse Kgori o neng a di dira mme go se ka mokgwa o a ka buang ka ona ka a ne a lailwe gore mosadi ga a na 15 lefoko e bile o tshwanetse go utlwa sengwe le sengwe se se buiwang ke monna wa gagwe. E ne e re fa mosadi a ka ganetsana le monna wa gagwe, a bo a tsewa jaaka mosadi yo o lenyatso e bile a sa tlotle monna wa gagwe. Le fa tota monna a ne a bua diphirimisi, mosadi o ne a tshwanetse go dumelana le ena fela go bontsha fa a tlotla 20 lenyalo la gagwe le monna wa gagwe. Kelogile le ena o ne a laiwa jalo letsatsi le a neng a nyalana le Kgori ka lona. 'Ngwanaka setlhare se se neng sa tlhogisa mmutlwa o moleele, o o neng wa tsepa lonao la gago, ke se se robetse fa. Ga se na medi ya go ka nwa metsi gape go tswa mo metsing le go golela kwa pele. Mebitlwa yotlhe e e neng e sa ntse e tswelela e re 2 5 e a gola go tswa mo go sona, e omile e bile e jelwe ke mmu. Ka jalo, e ka se tlhole e tlhabile ope. Se ke sebaka sa gago sa go boela gae, le go tla go tsweletsapele ditoro le maikaelelo a gago, gonne dikgoreletsi tsotlhe tsa gago ga di sa leyo. Tsela e tlhagotswe ngwanaka, e tlhoka wena fela ka esi go kwakwanta mo go yona.' Kelogile o ne a bua jalo ka lentswe le le bonolo thata, a bua jalo a tlamparetse Matsetseleko, 3 0 a mo gogetse fa sehubeng sa gagwe. Kwalololo e ileditswe Phetla"